钦定古今图书集成/明伦汇编/氏族典/第293卷 > 《廖用贤尚友录》 > 方望
## 钦定古今图书集成/明伦汇编/氏族典/第293卷 > 《廖用贤尚友录》 > 方望

按《后汉书隗嚣传》：嚣季父崔起兵应汉，以嚣素有名，
推为上将军。嚣遣使聘请平陵人方望，以为军师。望
至，说嚣曰：“足下欲承天顺民，辅汉而起，今立者乃在
南阳，王莽尚据长安，虽欲以汉为名，其实无所受命，
将何以见信于众乎？宜急立高庙，称臣奉祠，所谓神
道设教，求助人神者也。”嚣从其言。